431 BIGNONIACEAE: 
Alterum lignum Zecoma Ipé Mart. offert quae prae- 
cipue provincias australiores Brasiliae e. g. Rio Grande do 
Sul inhabitat at multo latius in republica Argentina, in Para- 
guay et usque ad ditionem Boliviensem dispersa est. Sub 
nomine Zecomae Avellanedae Gris. cl. Hieronymus de hoc 
ligno egregie tractavit: Lapacho morado vel colorado 
Hispanorum, Taxibo vel Tayi-hu linguae Tupi arbor spe- 
ciosissima trunco usque ad 15 m. alto et 75 cm. diametro 
ornamentum pulcherrimum silvarum si initio veris cum in- 
florescentiis spiendidissimis superfusa se praestat. Flores 
delapsi copia ingenti mox etiam solum velamento roseo-vio- 
laceo obducunt. Lignum colore dilute viridescente durum 
solidum grave inter optima totius rei publicae Argentinae 
censetur, nam ad opera plurima conficienda ab incolis usitatur, 
e. g. ad modiolos radios et curvaturas rotarum fabricandos 
aptissimum se praebet; non minus ex eo juga bovum rotas 
dentigeras aras et supellectiles incolae faciunt. Recenter 
sectum facile cum ascia tractatur et edolatur, si autem diu- 
tius in aqua conservatur vix porro instrumenta ferrea ad hoc 
lignum vim habent. 
Principium resinosum vel gummi elastico (vulgo Kaut- 
schuk linguarum plurimarum) simile quoddam pariter hoc 
implet, quod efficit ut lignum putredini valde resistat. Haec 
materies, quae ligno colorem viridescentem reddit, ope spiritus 
vini facile extrahitur et acidum organicum a cl. ARNAUDON 
Acidum taignicum, a cl. Stewert Acidum lapachicum 
appellatum. Substantia ipsa et sales alcalici ex ea confecti 
ad vestimenta et fila gossypina et serica coloribus variis 
imbuenda maxime idonea sunt. Secundum manipulationes 
diversas tinctores colorem  roseum flavidum aurantiacum 
griseum brunneum efficiunt. Acidum lapachicum insuper 
proprietatibus diureticis gaudet, ita ut in morbos diversos 
jam supra commemoratos efficax se praebuerit. Cortex tanni- 
num copia haud parva includit, quamobrem ille pro remedio 
adstringente incolis in gargarismate et in ulcera lavanda 
praescribitur. Tecoma Lapacho K. Sch., Lapacho amarillo 
incolarum rei publicae Argentinae et Tayi-yu linguae Tupi 
proprietates similes offert et lignum Tabebuiae nodosae Gris. 
Palo cruz ibidem vel Guiñac nuncupatum non minus 
laudatur. In eadem regione radix Stenolobii stantis Seem., 
Garanguay amarillo vel Guaran-guaran appellati 
pro remedio laudabili diuretico habetur. 
In provincia Rio de Janeiro Tabebuia cassinoides Pyr. 
DC. lignum album et leve facile cum cultro tractandum offert 
quod sub nomine Pao Tamanso vel Tababuya vel Viola 
vel Tabebuya de brajo ad calceolas lignosas secandas 
in usu est; liber autem more suberis ad lagenas et ampullas 
obturandas incolis inservit. 
Species plurimas generis Tecomae nomine Caraiba vel 
secundum cl. Martius melius Guara-iba donatas inveni. 
Haec denominatio vernacula probabiliter cum G uara-pariba 
convenit, quocum cl. Prso jam' arborem quandam Brasiliensem 
ex affinitate Tecomae, forsan speciem Couraliae (cf. supra 
Couraliam toxophoram Benth. et Hook.) laudavit. Guara 
autem eum voce Latina ,arbores* quadrat, ita ut Caraiba 
arborem iba valeat. Omnia haec vegetabilia a Brasiliensi- 
bus Páo d'arco nuncupantur, quod ad arcus fabricandos 
USUS. 43 9 
monstrat. Haud improbabile videtur nomina duo et linguae 
Brasiliensis et Tupi identica esse. Lignum arborum plurium 
harum certe incorruptibile et ad palos et trabes maxime 
laudatur, praecipue quia nec aqua nec insectis destruitur. 
Lignum suffruticum scandentium nonnullorum vulgo 
Lianen Germanice vel Cipó a Brasiliensibus appellatorum 
generis Adenocalymmatis et Anemopaegmatis gravissime et in- 
tolerabiliter Allium foetent qua de causa has plantas incolae 
Páo d'Alho vocant. Principium probabiliter oleo Sinapeos 
affine quod odorem efficit, certe haud indifferens esse potest. 
Arrabidaea chica Verl. suffrutex scandens a provinciis 
aequinoctialibus usque ad provinciam S. Paulo late dispersus 
omnibus partibus colorem splendide rubrum includit; praesertim 
inflorescentia taliter eo scatet, ut planta affixa exsiccata pla- 
gulas papyri colore rubro uberrime maculare soleat. Jam div. 
- HumBoLDT narravit, incolas ditionis Hylaea et Venezuelensis 
contiguae folia ope aquae maceravisse, e qua globuli rubri 
tandem more Indigo praecipitantur. Pasta exsiccata Cara- 
jurü vel Chica nominata ab Indianis hujus regionis ad 
corpora illinenda in usu est, quod non solum pro ornamento 
habetur sed etiam contra punctiones tipularum et muscarum 
agit; praeparatum olim etiam hinc inde pro mercede ex- 
portatum est. Insuper tam infusionem foliorum quam materiei 
illius tingentis contra profluvia cruenta et impetigines Indiani 
fluvii Amazonum ripas inhabitantes propinare solent. 
Cl. Spruce narravit incolas Peruviae orientalis colorem 
viridem probabiliter ope processus similis e suffrutice Cybistacis 
antisyphiliticae Mart. Y angua nuncupatum fabricare. Ca- 
lalpae bignonioidis Walt. in America boreali a civitate Illinois 
usque ad peninsulam Floridanam haud infrequentis capsulae 
siliquiformes olim in pharmacopoea Americana locum ten- 
uerunt; incolae eas pro remedio pectorali sumpserunt; radix 
autem et folia venenosa dicuntur. 
Tribus Crescentiearum plantas quoque nonnullas continet 
quae pro remediis habentur. Nuperrime e ditione Mexicana 
ramos steriles fruticis cujusdam fructum Pomi similem pro- 
creantis recepi, quem ibidem contra phthysin maxime existimant. 
Folia ternata petiolo late alato me docuerunt, hunc fructum 
a Crescentia alata H.B.Kth. ortum esse; ab antiquissimis 
temporibus e pulpa amara et ingrata hujus plantae Teco- 
mate, Cuanticomate et Cuiro nuncupatae Mexicani 
syrupum conficiunt, quem contra morbos pectorales valde 
laudaverunt. Simili modo etiam pulpa Crescentiae Cujete Linn. 
Caribaei utuntur. ! 
Parmentiera cerifera Seem. locis aridis isthmi Pana- 
mensis hinc inde communis fructus baccatos donat, qui candelas 
flavidas elongatas (usque ad 30 cm. longas) repetunt. Inter- 
dum legimus, hanc arborem materiem ceream praebere, quod 
autem erroneum est; baccae aetate dum radii solis vegetationem 
fere omnino exsiecaverunt pecudi cibum nutrimentumque deside- 
rabile offerunt. Baccae corticatae Crescentiae cujete Linn. 
et Enallagmatis cucurbitini Baill. more fructus Cucurbitacearum 
speciatim Lagenariae generis ad vasa fabricanda maxime idoneae 
sunt. Pulpam semina applanata foventem ope aquae infiltratae 
putredine affectam incolae extrahunt; tune cavitatem tam diu 
aqua perluunt quam fluidum sordide et graveolenter effluit. 
Lagenae vel ampullae vel ollae nunc maximae extus figuris 
